Familie-legkaart: i. James Tolmay NEL, geb. 17/04/1903
i. James Tolmay NEL, geb. 17/04/1903
i. James Tolmay, geb. 17/04/1903, Wapadspoor, dist. Somerset-Oos, oorl. 19/03/1993, Grahamstad, Oos-Kaap x Anna Susanna Gesiena (Dottie) DU PREEZ, geb. 06/07/1899, plaas Disco, Coerney, Uitenhage, dist. Sunland oorl. 15/04/1993, Grahamstad.
James Tolmay was die seun van Belthaser Johannes Carolus Nel en Martha Maria Tolmay.
Sy was my ouma. Wat ek van haar kan onthou is dat sy altyd kos gekook het. Sy het altyd Checkers rys gaargemaak en dit was altyd 'n fees om by haar te eet. Sy het voet probleme ontwikkel en het later moeilik geloop. Sy het altyd geglimlag en was 'n vriendelike mens. Gebore in die Uitenhage distrik. Sy was Dottie genoem. Sy en oupa James was niggie en nefie. (https://www.myheritage.com/person-1014002_148888701_148888701/aletta-petronella-du-preez?lang=AF) Prediker 10 ABA - Dooie vlieë laat lekkerruik-olie - Bible Search
’n Dwaas wys vir almal dat hy ’n dwaas is
1Dooie vlieë laat lekkerruik-olie
stink en sleg word.
Wanneer iemand ’n bietjie dom is,
dan beteken sy *wysheid min,
en mense sal hom minder respekteer.
2Die verstand van ’n *wyse mens
laat dit goed gaan met hom,
die verstand van ’n *dwaas
laat dit sleg gaan met hom.
3Ook wanneer die dwaas
op ’n pad loop,
dan kan mense sien dat hy
nie verstand het nie,
hy wys vir almal dat hy
’n dwaas is.
’n Verkeerde ding in hierdie wêreld
4Wanneer ’n persoon wat regeer,
kwaad word vir jou,
dan moet jy op jou plek bly
en jou werk doen,
want as jy kalm bly,
dan sal jy nie dinge doen
wat baie verkeerd is nie.
5Ek het ’n verkeerde ding in hierdie wêreld gesien, dit is ’n fout wat ’n belangrike persoon maak: 6Hy laat die *dwase op baie belangrike plekke sit, maar ryk mense moet op die minder belangrike plekke sit. 7Ek het gesien dwase ry op perde, en leiers moet soos *slawe loop.
As jy wysheid het, dan kan jy slaag
8Wanneer iemand ’n gat grawe,
dan sal hy miskien self daarin val,
wanneer iemand ’n muur begin afbreek,
dan sal ’n slang hom miskien pik.
9Wanneer iemand klippe breek,
dan sal die klippe hom miskien seermaak,
wanneer iemand bome afkap,
dan moet hy versigtig wees.
10Wanneer ’n byl stomp is
en jy maak dit nie skerp nie,
dan moet jy harder kap,
maar as jy wysheid het,
dan kan jy slaag.
11Wanneer ’n slang pik voordat
iemand hom *getoor het,
dan help dit nie dat iemand
die slang later toor nie.
Wanneer ’n dwaas praat, dan laat hy dit sleg gaan met homself
12Wanneer ’n *wyse mens praat, dan is mense vriendelik met hom, maar wanneer ’n *dwaas praat, dan laat hy dit sleg gaan met homself. 13Hy is dwaas wanneer hy begin praat, en wanneer hy klaar gepraat het, dan is hy nog méér dom. 14Maar ’n dwaas praat en praat. Niemand weet wat later sal gebeur nie. Wie kan vir hom sê wat later sal gebeur? Niemand. 15’n Dwaas word baie moeg wanneer hy iets doen, en hy weet nie hoe hy weer in die stad kan kom nie.
Die regte koning en die regte tyd
16Dit sal sleg gaan met ’n land as sy koning ’n *slaaf is en as sy *amptenare vroeg in die dag begin *feesvier. 17’n Land is gelukkig as sy koning uit ’n belangrike familie kom en as sy amptenare op die regte tyd eet en drink om sterk te word, nie om dronk te word nie. 18As ’n persoon baie lui is, dan sal sy huis se dak inval, as hy niks wil doen nie, dan sal daar water lek deur sy huis se dak. 19Mense maak kos om lekker te eet, en wyn maak hulle vrolik, maar dit is geld wat hulle help om alles te kry wat hulle wil hê. 20Jy moenie die koning *vervloek nie, jy moet nooit dink om dit te doen nie. Jy moenie ’n ryk mens vervloek nie, ook nie as jy alleen in jou slaapkamer is nie. Hoekom? Want ’n voëltjie kan gaan vertel wat jy gesê het, enige iets wat vlieg, kan dit vir hom gaan sê.